Pattanásig feszült a helyzet Burundiban az elnökválasztás napján | Euronews
Pattanásig feszült a helyzet Burundiban az elnökválasztás napján
Rendkívül feszült elnökválasztás elé néz Burundi, ahol kedden tartják a voksolást. A kelet-afrikai országban több mint 3.8 millióan jogosultak az uránkhoz járulni.
Az ellenzék felszólította támogatóit, hogy bojkottálják a szavazást. Az háborította fel őket, hogy a hivatalban lévő Pierre Nkurunziza elnök harmadszor is indul az államfői posztért, holott az alkotmány csak kétszer teszi ezt lehetővé. Az ellenzék szerint így a szavazás csak tovább mélyíti a politikai holtpontot, amire a nemzet jutott.
- Ami a leginkább aggasztó, hogy itt van egy felfegyverzett ellenzék, amely lázadást indít a kormány ellen, akár meg is osztja a hadsereget – a katonák közül sokan átállhatnak az oldalukra. A helyzet csak tovább eszkalálódik és polgárháborúba, vagy annak a szélére taszíthatja az országot – vélekedett egy elemző.
Burundiban április végén kezdődtek zavargások. A tüntetések és a bizonytalanság megbénította a gazdaságot. Az erőszak elől több mint százezren menekültek el hazájukból, amely a világ egyik legszegényebb országa.